钦定古今图书集成/理学汇编/学行典/第241卷 > 尤安礼
## 钦定古今图书集成/理学汇编/学行典/第241卷 > 尤安礼

按《苏州府志》：“‘尤安礼，字文度，裔子。生而孝谨，少从父
裔官武昌，与文贞、士奇及杨尚书翥友善，以德业相
励。生平讲学，辨认理欲。尝行委巷，邂逅一姝，若将献
笑者，安礼亟引去，后不复由是路。同学生陈某当远
戍，妻女穉弱，泣告安礼，吾必不生还，妻少，且更嫁，奈
幼女何’？安礼曰：‘我在何患’？已而陈果死，安礼赡其妻”，
得守节。以弟之子配其女。弟以女病，难之曰：“吾岂食
言于亡友！”卒娶之。建文元年举乡荐，授崇安教谕。秩
满，诸生诣阙请留，上命增秩还任。寻擢兵部武库郎
中，杨翥荐为祭酒，安礼辞。改授都御史，又辞。擢贵州
参议，条上利弊二十事，上嘉纳行之。既谢病归，贫甚，
不给朝夕。知府况锺入朝，杨文贞问安礼起居，锺谢
不知。杨曰：“公廉吏，不识尤文度耶？”及归访之，得一老
络丝巷中，布衣芒履，环堵萧然，况见所居隘陋？请更
之，不可。遗以金，亦不受。